মেসির ছেলের জোড়া গোল (ভিডিও)
লিওনেল মেসি সর্বকালের অন্যতম সেরা ফুটবলার। তার অস্থিমজ্জায় ছড়িয়ে রয়েছে ফুটবল। ছোট ম্যাজিসিয়ানের রন্ধ্রে রন্ধ্রে মিশে রয়েছে খেলাটি।







মেসির পরবর্তী প্রজন্মের মধ্যে সেই স্রোতধারা বইবে-এটিই স্বাভাবিক। সম্প্রতি এর প্রমাণও মিলল। তার বড় ছেলে থিয়াগোর পায়ে উজ্জ্বল ভবিষ্যতের আভাস। মাত্র ৭ বছর বয়সেই দ্যুতি ছড়াচ্ছে সে।




বার্সেলোনা একাডেমির অনূর্ধ্ব-৮ টিমের খেলোয়াড় থিয়াগো। গেল বুধবার ২টি দুর্দান্ত গোল করেছে সে। তবে বাবার মতো বাঁ পায়ের ফুটবলার নয় ও। খেলে ডান পায়ে। কিন্তু পায়ের কারুকাজে দারুণ সম্ভাবনাই দেখা গেছে তার।
এদিন দুই ভাগ হয়ে খেলে বয়সভিত্তিক দলটি। থিয়াগো খেলে ‘সার্জিও দলে’র হয়ে। বার্সা মূল দলের ডিফেন্সিভ মিডফিল্ডার সার্জিও ‍বুসকেটসের নামে দলটির নামকরণ করা হয়।
১০ নম্বর জার্সি পরে নামে সে। তার দল পায় ৯-২ গোলের বড় জয়। এ পথে মেসির ছেলের করা জোড়া গোলের ভিডিও মুহূর্তে ভাইরাল হয়ে গেছে।
থিয়াগো প্রথম গোলটি করে বেশ খানিকটা দৌড়ে। বল নিয়ে এগিয়ে ডান পায়ের আড়াআড়ি শটে জালে জড়ায় সে। আর দ্বিতীয়টি করে গোল পোস্টের সামনে থেকে। সহজেই তা লক্ষ্যভেদ ও।
 

তথ্যসূত্র: স্পোর্টবাইবেল।

লিওনেল মেসি সর্বকালের অন্যতম সেরা ফুটবলার। তার অস্থিমজ্জায় ছড়িয়ে রয়েছে ফুটবল। ছোট ম্যাজিসিয়ানের রন্ধ্রে রন্ধ্রে মিশে রয়েছে খেলাটি।